
Ministru kabineta sēdes protokollēmums

Informatīvais ziņojums "Informatīvais ziņojums "Par gatavošanos Latvijas Republikas prezidentūrai Eiropas Padomes Ministru komitejā 2023. gadā""

· 1. Pieņemt zināšanai iesniegto informatīvo ziņojumu.
· 2. Uzdot ārlietu ministram līdz 2022. gada 31. martam izveidot starpinstitūciju darba grupu Latvijas prezidentūras Eiropas Padomes Ministru komitejā tematisko prioritāšu un pasākumu plāna izstrādei. Darba grupā iekļaut pārstāvjus no atbildīgajām nozaru ministrijām, Saeimas, Satversmes tiesas, Augstākā tiesas, Ģenerālprokuratūras, Latvijas Pašvaldību savienības, Finanšu izlūkošanas dienesta, Korupcijas novēršanas un apkarošanas biroja, Tiesībsarga biroja, Nacionālās kultūras mantojuma pārvaldes, Nevalstisko organizāciju un Ministru kabineta sadarbības memoranda īstenošanas padomes, kā arī, ja nepieciešams, citām institūcijām.
· 3. Darbu pie saturisko pasākumu plānošanas pabeigt līdz 2022. gada 30. jūnijam. Ārlietu ministrijai normatīvajos aktos noteiktajā kārtībā, ja nepieciešams, sagatavot un iesniegt attiecīgu starpnozaru prioritārā pasākuma pieteikumu un jautājumu par papildu valsts budžeta līdzekļu piešķiršanu Latvijas prezidentūras Eiropas Padomes Ministru komitejā paredzēto pasākumu īstenošanai 2023. gadā skatīt likumprojekta „Par valsts budžetu 2023.gadam” un likumprojekta „Par vidēja termiņa budžeta ietvaru 2023., 2024. un 2025.gadam” sagatavošanas procesā kopā ar visu ministriju un citu centrālo valsts iestāžu prioritārajiem pasākumiem, ievērojot valsts budžeta finansiālās iespējas.
· 4. Ārlietu ministrijai līdz 2023. gada 31. janvārim, ņemot vērā iesaistītajām institūcijām piešķirto finansējumu, iesniegt apstiprināšanai Ministru kabinetā Latvijas prezidentūras Eiropas Padomes Ministru komitejā tematisko prioritāšu un  pasākumu plānu.

